Sauda prestegjeld

Sauda prestegjeld var et prestegjeld tilhørende Ryfylke prosti. Det omfattet sogn i Sauda kommune i Rogaland fylke, og hovedkirken var Sauda kirke.

Saudas kirkesogn er nå en del av Sauda kirkelige fellesråd, og underlagt Ryfylke prosti i Stavanger bispedømme i Den norske kirke.

Historikk 

Sauðar sókn (norrønt) har sin opprinnelse fra kristningen av landet. Sauda antas å være lagt under Suldal i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. 24. april 1858 ble Sauda sogn overført fra Suldal til det nyopprettede Sand prestegjeld. Ved kgl.res. 9. juli 1948 ble Sauda sogn utskilt fra Sand prestegjeld og opprettet som eget sognekall fra 1. mai 1949.

Ved avviklingen bestod Sauda prestegjeld av menigheten i Sauda.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Saudas historie
Religion i Rogaland
Prestegjeld i Stavanger bispedømme